**ԱՄՓՈՓԱԹԵՐԹ**

**«ԲԱՑ ԵՂԱՆԱԿՈՎ ՄՇԱԿՎՈՂ ՕԳՏԱԿԱՐ ՀԱՆԱԾՈՆԵՐԻ ՀԱՆՔԱՎԱՅՐԵՐԻ ԱՆՎՏԱՆԳ ՇԱՀԱԳՈՐԾՄԱՆ ՏԵԽՆԻԿԱԿԱՆ ԱՆՎՏԱՆԳՈՒԹՅԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Առողջապահության նախարարություն**
 | **29.03.2022թ.** |
| **ԱԱ/04/6864-2022** |
| 1) 12-րդ կետի 2-րդ ենթակետն առաջարկում եմ հանել, քանի որ ՀՀ օրենսդրության համաձայն՝ սանիտարական կանոնների կատարումը պարտադիր է բոլոր պետական մարմինների, ձեռնարկությունների, հիմնարկների, կազմակերպությունների, ինչպես նաև պաշտոնատար անձանց և քաղաքացիների համար, և հետևաբար՝ բացակայում է նշված ենթակետով կարգավորվող դրույթի անհրաժեշտությունը, | **Չի ընդունվել**Նախագծի 12-դ կետում թվարկված բոլոր պահանջներն ամրագրված են տարբեր իրավական ակտերով, սակայն հաշվի առնելով, որ նշված պահանջները պետք է դիտարկվեն նաև տեխնիկական անվտանգության փորձաքննություն իրականացնելիս, ուստի անհրաժեշտ է սպառիչ թվարկել անհրաժեշտ պայմանները: Նշված դրույթը առկա է նաև գործող Հայաստանի Հանրապետության կառավարության 2010 թվականի հունվարի 21-ի «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական կանոնակարգը հաստատելու մասին» N 51-Ն որոշման մեջ: |
| 2) 300-րդ կետն անհրաժեշտ է խմբագրել, քանի որ բնակչության սանիտարահամաճարակային անվտանգության ապահովման ոլորտում վերահսկողություն իրականացնող տեսչական մարմնին նշված ոլորտում համաձայնեցումներ տալու լիազորություններ վերապահված չեն: Հարկ է նշել նաև, որ նման լիազորություններ Առողջապահության նախարարությանը ևս վերապահված չեն, | **Չի ընդունվել**Սույն նախագիծը ներկայացվել է նաև Վարչապետի աշխատակազմի տեսչական մարմինների աշխատանքների համակարգման գրասենյակ, և որպես ոլորտի լիազոր մարմինների համակարգող՝ նշված դրույթի վերաբերյալ առարկություն չի հայտնվել: Գործող տեխնիկական կանոնակարգով ևս սահմանված է դրույթ, համաձայն որի ներկայացվում է համաձայնեցման Հայաստանի Հանրապետության առողջապահության նախարարության առողջապահական տեսչական մարմնի հետ: |
| 3) 353-րդ կետը հստակեցման կարիք ունի, հաշվի առնելով, որ «առաջին բուժօգնությունը» ցուցաբերվում է Առողջապահության նախարարության կողմից տրված համապատասխան բժշկական օգնության և սպասարկման տեսակի գործունեության լիցենզիայի առկայության դեպքում (հիմք` «Բնակչության բժշկական օգնության և սպասարկման մասին» օրենքի հոդված 3-րդ 1-ին մաս), որի տեխնիկական և մասնագիտական պարտադիր պայմաններն ու պահանջները հաստատված են Կառավարության 2002 թվականի դեկտեմբերի 5-ի թիվ 1936-Ն որոշմամբ, | **Ընդունվել է**Նախագծում «բուժօգնություն» բառը փոխարինվել է «օգնություն» բառով: |
| 4) 359-րդ և 362-րդ կետերն առաջարկում եմ հանել, իսկ «3. Սանիտարակենցաղային շինությունները» գլխում և կանոններում աշխատողների սանիտարակենցաղային պայմաններին ներկայացվող պահանջներն առաջարկում եմ խմբագրել և լրացնել, համապատասխանեցնելով Հայաստանի Հանրապետության առողջապահության նախարարի 2012 թվականի սեպտեմբերի 19-ի ««Կազմակերպություններում աշխատողների սանիտարակենցաղային սենքերի» N 2.2.8-003-12 սանիտարական կանոնները և նորմերը հաստատելու մասին» թիվ 15-Ն հրամանի պահանջներին: | **Չի ընդունվել**Նշված նորմն ամրագրված է նաևՀայաստանի Հանրապետության կառավարության 2010 թվականի հունվարի 21-ի «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական կանոնակարգը հաստատելու մասին» N 51-Ն որոշման մեջ և առաջարկությամբ անհասկանալի է նշված կետերը հանելու անհրաժեշտությունն ինչով է պայմանավորված, ինչպես նաև հստակ չէ, թե «3. Սանիտարակենցաղային շինությունները» գլխում և կանոններում աշխատողների սանիտարակենցաղային պայմաններին ներկայացվող պահանջներից որոնք են հակասում Հայաստանի Հանրապետության առողջապահության նախարարի 2012 թվականի սեպտեմբերի 19-ի թիվ 15-Ն հրամանին: |
| **2. Աշխատանքի և սոցիալական հարցերի նախարարություն** | **05.04.2022թ.** |
| **ՄՆ/ԳԽ/8907-2022** |
| Առաջարկություններ և դիտողություններ չունի | Ընդունվել է |
| **3. Ֆինանսների նախարարություն** | **06.04.2022թ.** |
| **01/11-4/5062-2022** |
| Նախագծերում հղում է կատարվում մի շարք ենթաօրենսդրական նորմատիվ իրավական ակտերի, որոնց մի մասի գործողությունը արդեն իսկ դադարեցված է տվյալ նորմատիվ իրավական ակտերն ուժը կորցրած ճանաչվելու հիմքով, իսկ մի շարք ենթաօրենսդրական նորմատիվ իրավական ակտերի գործողությունը դադարելու է սույն թվականի ապրիլից:Այս կապակցությամբ հայտնում ենք, որ նորմատիվ իրավական ակտի գործողության դադարեցմամբ դադարեցվում է  նաև տվյալ իրավական ակտով սահմանված կանոնների կիրառելիությունը: Այլ կերպ ասած,  գործողությունը դադարեցված նորմատիվ իրավական ակտով սահմանված կանոնները չունեն իրավական ուժ և չեն կարող հասարակական հարաբերությունների կարգավորման գործիք հանդիսանալ:Ինչ վերաբերում է Նախագծերում հղում կատարված այն ենթաօրենսդրական նորմատիվ իրավական ակտերին, որոնք թեև տվյալ պահին գործում են, սակայն դադարեցնելու են իրենց գործողությունը սույն թվականի ապրիլից, ապա գտնում ենք, որ տվյալ ենթաօրենսդրական նորմատիվ իրավական ակտերի գործողությունը դադարելու պահից առաջանալու է Նախագծերում համապատասխան փոփոխություններ կատարելու անհրաժեշտությունը:Ամբողջ վերոգրյալի հաշվառմամբ՝ առաջարկում ենք Նախագծերում բացառել արդեն իսկ գործողությունը դադարեցված կամ գործող, սակայն սույն թվականի ապրիլից գործողությունը դադարեցնող իրավական ակտերին հղումներ կատարելը, իսկ ուժը կորցրած իրավական ակտերով սահմանված կարգավորումների կիրառելիության անհրաժեշտության դեպքում առաջարկում ենք համապատասխան նույն կարգավորումները Նախագծերում սահմանել առանց համապատասխան ուժը կորցրած իրավական ակտերին հղումներ կատարելու: | Ընդունվել է  |
| 1. **Վարչապետի աշխատակազմի տեսչական մարմինների աշխատանքների համակարգման գրասենյակ**
 | **06.04.2022թ.** |
| **//48.56/10458-2022** |
| 1) հավելվածի 7-րդ կետում «կետերի» բառը փոխարինել «մասերի» բառով․ | **Ընդունվել է**Նախագծում կատարվել է համապատասխան փոփոխություն |
| 2) հավելվածի 10-րդ կետից հետո լրացնել նոր՝ 10.1-րդ կետ հետևյալ բովանդակությամբ՝ «Սույն կանոններով աշխատողների առողջության պահպանման և անվտանգության ապահովման պահանջներ սահմանող նորմերի կատարման նկատմամբ վերահսկողությունն իրականացնում է ոլորտի լիազորված տեսչական մարմինը՝ օրենքով նախատեսված դեպքերում կիրառելով պատասխանատվության միջոցներ։»․ | **Ընդունվել է**Լրացում է կատարվել հավելվածի 10-րդ կետում |
| 3) հավելվածի 108-րդ կետում նախատեսել շտապ օգնության կամ փրկարար ծառայության ավտոմեքենաների համար՝ վազանցի կամ արագության կարգավորումներ․ | **Ընդունվել է**Նախագծում կատարվել է համապատասխան լրացում |
| 4) հավելվածի 231-րդ, 240-րդ, 308-րդ կետերում կատարել համապատասխան փոփոխություններ, քանի որ համաձայն ՀՀ կառավարության 13.01.2022թ․ N 27-Ն և ՀՀ կառավարության 22.04.2022թ. N 634-Ն որոշումների ուժը կորցնում են Հայաստանի Հանրապետության կառավարության 2004 թվականի նոյեմբերի 11-ի «Անհատական պաշտպանության միջոցների տեխնիկական կանոնակարգը հաստատելու մասին» N 1631-Ն, Հայաստանի Հանրապետության կառավարության 2006 թվականի նոյեմբերի 23-ի «Սպառողների էլեկտրակայանքների շահագործման անվտանգության կանոններ» տեխնիկական կանոնակարգը հաստատելու մասին» N 1939-Ն որոշումները․ | **Ընդունվել է մասնակի**Նախագծում արդեն իսկ ուժը կորցրած Հայաստանի Հանրապետության կառավարության 2004 թվականի նոյեմբերի 11-ի «Անհատական պաշտպանության միջոցների տեխնիկական կանոնակարգը հաստատելու մասին» N 1631-Ն որոշումը փոխարինվել է ՄՄ ՏԿ 019/2011 «Անհատական պաշտպանության միջոցների անվտանգության մասին» մաքսային միության տեխնիկական կանոնակարգով, իսկ հաշվի առնելով այն հանգամանքը, որ Հայաստանի Հանրապետության կառավարության 2006 թվականի նոյեմբերի 23-ի «Սպառողների էլեկտրակայանքների շահագործման անվտանգության կանոններ» տեխնիկական կանոնակարգը հաստատելու մասին» N 1939-Ն որոշումը ուժը կորցրած է ճանաչվելու 23.04.2023 թվականին, ուստի սույն նախագծում հնարավոր չէ ներկա պահին նշված որոշման փոխարինող իրավական ակտին հղում կատարել, միաժամանակ հաշվի առնելով, որ դեռևս փոխարինող իրավական ակտ գոյություն չունի: |
| 5) հավելվածի 300-րդ կետում «առողջապահության նախարարության առողջապահական» բառերը փոխարինել «առողջապահական և աշխատանքի» բառերով․ | **Ընդունվել է**Նախագծում կատարվել է համապատասխան փոփոխություն |
| 6) հավելվածի 357-րդ կետում «կատարվի» բառը փոխարինել «կազմակերպվի» բառով և խմբագրել համապատասխան հոլովաձևերը։ | **Ընդունվել է**Նախագծում կատարվել է համապատասխան փոփոխություն |
| 7) **«Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին»,** «Օգտակար հանածոների ջարդման, տեսակավորման և հարստացման տեխնիկական անվտանգության կանոնները հաստատելու մասին», «Ստորերկրա եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին» ՀՀ կառավարության որոշման նախագծերի հիմնավորումների «Նախագծերի ընդունմամբ Հայաստանի Հանրապետության այլ իրավական ակտերում փոփոխություններ և լրացումներ կատարելու անհրաժեշտության վերաբերյալ տեղեկանքում» հարկ է նշել, որ այդ նախագծի ընդունումը կարող է առաջացնել Վարչական իրավախախտումների վերաբերյալ օրենսգրքում (այսուհետ նաև՝ Օրենսգիրք) փոփոխություններ կատարելու անհրաժեշտություն, մասնավորապես՝ «Օրենսգրքի 96․1-րդ հոդվածի 1-ին և 2-րդ մասերում տեխնիկական կանոնակարգերը բառից հետո լրացնել՝ «կամ նորմերը կամ կանոնները» բառերով։»: Նշված փոփոխությունը հիմնավորվում է այն հանգամանքով, որ աշխատողների առողջության պահպանման և անվտանգության ապահովման պահանջներ են սահմանվում ներկայացված Նախագծերով՝ տեխնիկական անվտանգության կանոններով, ինչպես նաև անվտանգության տեխնիկայի շինարարական նորմերով, շրջանառվում է նաև «Աշխատողների առողջության պահպանման և անվտանգության ապահովման հիմնական կանոնները» հաստատելու մասին ՀՀ կառավարության որոշման նախագիծը։  | **Ընդունվել է**Նախագծերի տեղեկանքներում կատարվել են անհրաժեշտ փոփոխություններ |
| **5.Տարածքային կառավարման և ենթակառուցվածքների նախարարություն** | **07.04.2022թ.** |
| **ԳՍ/26.2/8344-2022** |
| Տեղեկացնում ենք, որ «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին», «Ամբարձիչ կռունկների կառուցվածքի և անվտանգ շահագործման տեխնիկական անվտանգության կանոնները հաստատելու մասին», «Օգտակար հանածոների ջարդման, տեսակավորման և հարստացման տեխնիկական անվտանգության կանոնները հաստատելու մասին», «Ստորերկրյա եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին» Հայաստանի Հանրապետության կառավարության որոշումների նախագծերի փաթեթը ներկայումս ՀՀ տարածքային կառավարման և ենթակառուցվածքների նախարարությունում քննարկման փուլում է, սակայն հաշվի առնելով ներկայացված իրավական ակտերի ծավալուն լինելը և կարևորությունը ընդերքօգտագործման ոլորտի համար՝ հայտնում ենք, որ ՀՀ տարածքային կառավարման և ենթակառուցվածքների նախարարությունը վերոնշյալ փաթեթի վերաբերյալ իր դիրքորոշումը կներկայացնի լրացուցիչ գրությամբ: | **Ընդունվել է**  |
| **6. Բարձր տեխնոլոգիական արդյունաբերության նախարարություն** | **07.04.2022թ.** |
| **01/17.1/2476-2022** |
| Առաջարկություն չկա | **Ընդունվել է** |
| **7. Քաղաքաշինության կոմիտե** | **08.04.2022թ.** |
| **01/1432/3282-2022** |
|  1) Նախագծի 109-րդ հոդվածի «Ավտոմոբիլային ճանապարհներ» նորմի պահանջների» բառերը փոխարինել «Ավտոմոբիլային ճանապարհներ» շինարարական նորմերի պահանջների» բառերով | **Ընդունվել է**Նախագծում կատարվել է համապատասխան փոփոխություն |
| 2) Նախագծի 231-րդ, 308-րդ կետերում վկայակոչված Հայաստանի Հանրապետության կառավարության 2004 թվականի նոյեմբերի 11-ի «Անհատական պաշտպանության միջոցների տեխնիկական կանոնակարգը հաստատելու մասին» N 1631-Ն որոշումը փոխարինել ՄՄ ՏԿ 019/2011 «Անհատական պաշտպանության միջոցների անվտանգության մասին» մաքսային միության տեխնիկական կանոնակարգով, քանի որ նշված որոշումը չի գործում | **Ընդունվել է**Նախագծում կատարվել է համապատասխան փոփոխություն |
| 3) Նախագծի 352-րդ կետում «ՀՀՇՆ IV-12.01-2000 «Ջեռուցում, օդափոխում և օդի լավորակում» նորմի» բառերը փոխարինել «ՀՀՇՆ IV-12.02.01-2004 «Ջեռուցում, օդափոխում և օդի լավորակում» շինարարական նորմերի» բառերով: | **Ընդունվել է**Նախագծում կատարվել է համապատասխան փոփոխություն |
| **8. Տարածքային կառավարման և ենթակառուցվածքների նախարարություն** | **14.04.2022թ.** |
| **ԳՍ/26.2/9127-2022** |
| 1. «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին», «Ստորերկրյա եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին» Հայաստանի Հանրապետության կառավարության որոշումների նախագծերի փաթեթի վերաբերյալ հայտնում ենք.  |  |
| 1) Հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 10-րդ մասը, այն է՝ նորմատիվ իրավական ակտի բաժիններն ու գլուխները համարակալվում են արաբական թվանշաններով, անհրաժեշտ է ուղղել ներկայացված իրավական ակտերի գլուխների համարակալումները | **Ընդունվել է**Նախագծում կատարվել է համապատասխան փոփոխություն |
| 2) Նախագծերի 1-ին կետով հաստատվող հավելվածներում հաստատման ենթակա հավելվածների անվանումները գրել առանց չակերտների և փոքրատառով: | **Ընդունվել է**Նախագծերում կատարվել է համապատասխան փոփոխություններ |
| 3) Նախագծերի հավելվածներում ներառված կարմիր գունավորումով կետերում ներկայացված չգործող իրավական ակտերը հանել կամ գրել փոխարինող իրավական ակտերի անվանումները, եթե այդպիսիք առկա են: | **Ընդունվել է** Կարմիր գունավորումներն արվել են, որպեսզի ոլորտի լիազոր պետական մարմինները տրամադրեն տեղեկատվություն ուժը կորցրած կամ ուժը կորցնող իրավական ակտերին փոխարինող իրավական ակտերի մասին, ինչի վերաբերյալ նշվել է նախագծերն ուղեկցող գրության մեջ: |
| **2. «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին» Կառավարության որոշման նախագծի հավելվածի.** |  |
| 1) 2-րդ կետում «կազմակերպությունների վրա (այդ թվում` օտարերկրյա)` անկախ դրանց կազմակերպական-իրավական ձևերից» բառերը փոխարինել «ընդերքօգտագործողների վրա» բառերով, հիմք ընդունելով, որ ՀՀ ընդերքի մասին օրենսգրքի 3-րդ հոդվածի 1-ին մասի 4-րդ կետի համաձայն՝ ընդերքօգտագործողը իրավաբանական անձ է (այդ թվում` օտարերկրյա պետության առևտրային կազմակերպություն), որը, ՀՀ ընդերքի մասին օրենսգրքին համապատասխան, իրականացնում է ընդերքօգտագործում: | **Չի ընդունվել**Սույն կանոնները մշակվել են «Տեխնիկական անվտանգության ապահովման պետական կարգավորման մասին» ՀՀ օրենքի հիման վրա, որի 4-րդ հոդվածում օգտագործվում է «շահագործող» տերմինը: |
| 2) 10-րդ կետում «ինժեներատեխնիկական կադրերի» բառերը փոխարինել «ինժեներատեխնիկական կազմի» բառերով: | **Չի ընդունվել**«Տենիկական անվտանգության ապահովման պետական կարգավորման մասին» ՀՀ օրենքի 18-րդ հոդվածի «գ» կետում կիրառվում է «ինժեներատեխնիկական և մասնագետ կադրեր» տերմինը:  |
| 3) 11-րդ կետի 19-րդ ենթակետում «սողանք» հասկացությունը խմբագրել հետևյալ բովանդակությամբ. «***սողանք`***  լեռնալանջերում, գետահովիտների և արհեստական թեքությունների վրա ապարների զանգվածի տեղաշարժ` գրունտների ծանրության ուժի, ջրադինամիկ ճնշման, գերխոնավացման, սեյսմիկ ցնցումների, լանջի վրա արհեստական բեռնվածքի ավելացման ներգործությամբ:» | **Ընդունվել է**Նախագծում կատարվել է համապատասխան փոփոխություն |
| 4) 12-րդ կետում ««Ընդերքի մասին» Հայաստանի Հանրապետության օրենսգրքի» բառերը փոխարինել «Հայաստանի Հանրապետության ընդերքի մասին օրենսգրքի» բառերով: 12-րդ կետի 1-ին ենթակետում «թույլտվություն» բառը փոխարինել «իրավունք» բառով: | **Ընդունվել է մասնակի**Նախագծում օրենսգրքի անվանումը խմբագրվել է:«Թույլտվություն» բառը «իրավունք» բառով չի փոխարինվել, քանի որ ՀՀ Ընդերքի մասին օրենսգրքի 3-րդ հոդվածի 1-ին մասի 7-րդ կետում կիրառվում է «թույլտվություն» տերմինը: |
| 5) Նշյալ նախագծի հիմնավորման 2-րդ կետում «շահագործող անձիք» բառերը փոխարինել «ընդերքօգտագործողները» բառով, իսկ 6-րդ կետը խմբագրել: | **Ընդունվել է մասնակի**Սույն կանոնները մշակվել են «Տեխնիկական անվտանգության ապահովման պետական կարգավորման մասին» ՀՀ օրենքի հիման վրա, որի 4-րդ հոդվածում օգտագործվում է «շահագործող» տերմինը: Հիմնավորման 6-րդ կետը խմբագրվել է |
| 3. Միաժամանակ հայտնում ենք, որ ներկայացված կանոնները շատ կարևոր են հանքավայրերի անվտանգ շահագործման ապահովման տեսանկյունից, սակայն վերջիններիս մի շարք կետերով նախատեսված են որոշակի պարբերականությամբ չափումների կատարման պահանջներ, որոնց համար, սակայն, նախատեսված չեն արձանագրման կամ ակտերի կազմման ձևաչափեր, ուստի և սահմանված չեն նաև դրանք կազմելու իրավասություն ունեցող կողմերը, ինչի հետևանքով առաջանում է վերահսկելիության անարդյունավետության խնդիր: | **Ընդունվել է** Նշված դրույթները՝ չափումների հետ կապված, գործում են դեռևս գործող տեխնիկական կանոնակարգերով, ուստի նշված դրույթը նորամուծություն չէ սույն նախագծերում: |
| 4. Տեսչական մարմինների կողմից վերահսկողական գործառույթներն իրականացվում են ռիսկի հիման վրա, որը լավագույն դեպքում իրականացվում է տարեկան կտրվածքով և արդյունավետ կերպով չի ապահովում նշված նորմերի իրագործումը: Ներկայացված կանոնների նկատմամբ խիստ վերահսկողության սահմանման անհրաժեշտություն է առաջանում, որով միայն կարող է ապահովվել հանքավայրերի անվտանգ շահագործումը: | **Ընդունվել է** Արտակարգ իրավիճակների նախարարությունը նշված առաջարկության հետ կապված գործառույթներ չունի: |
| **9. Էկոնոմիկայի նախարարություն** | **19.04.2022թ.** |
| **01/4875-2022** |
| 2. **Բաց եղանակով մշակվող օգտակար հանածոների հանքավայրերի անվտանգ շահագործման» տեխնիկական անվտանգության կանոնները հաստատելու մասին», «Օգտակար հանածոների ջարդման, տեսակավորման և հարստացման» տեխնիկական անվտանգության կանոնները հաստատելու մասին» և «Ստորերկրյա եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին» ՀՀ կառավարության որոշումների** **նախագծերի համար** |  |
| 1) Նշյալ նախագծերում անհրաժեշտ է սահմանել պահանջներ, համաձայն որոնց տեխնիկական կանոնակարգման օբյեկտ հանդիսացող արտադրանքի շահագործման ընթացքում պահպանվում և գործում են ոլորտում գործող օրենսդրական ակտերը, ինչպես օրինակ՝ բաց եղանակով մշակվող օգտակար հանածոների հանքավայրերում և օգտակար հանածոների ջարդման, տեսակավորման և հարստացման ընթացքում շահագործվող ավելցուկային ճնշման տակ աշխատող սարքավորումների համար՝ «Ավելցուկային ճնշման տակ աշխատող սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 032/2013) պահանջները։ | **Չի ընդունվել**Նախագծերը սահմանում են տեխնիկական անվտանգության կանոններ, ուստի տեխնիկական կանոնակարգերի հետ կապված պահանջներ սահմանելը նշված կանոններում դուրս է Կառավարության լիազորությունների շրջանակներից:  |
| 2) Նշյալ նախագծերում անհրաժեշտ է բացառել այլ իրավական ակտերից և ստանդարտներից մեջբերումների տեսքով կրկնությունները, եթե կան համապատասխան հղումները․ | **Ընդունվել է** |
| 3) նախագծերում կիրառվող հասկացությունները, եթե սահմանված են այլ իրավական ակտերում, ապա անհրաժեշտ է ավելացնել «սույն որոշման իմաստով» բառերը, մասնավորապես՝ «***3) դասակարգիչ***» հասկացությունը, որի սահմանման մեջ պետք է ավելացնել «սույն որոշման իմաստով» բառերը (նման մոտեցմամբ անհրաժեշտ է վերանայել բոլոր նախագծերով սահմանված հասկացությունները), | **Ընդունվել է**Նախագծերում նշված է, որ տվյալ Կանոնում է օգտագործվում հասկացությունները: |
| 4) անհրաժեշտ է նախագծերը համապատասխանեցնել «Տեխնիկական անվտանգության ապահովման պետական կարգավորման մասին», «Հավատարմագրման մասին» օրենքներին, ինչպես նաև ոլորտում գործող և Հայաստանի Հանրապետության միջազգային պայմանագրերին համապատասխան ընդունված փաստաթղթերին: | **Ընդունվել է** |
| **10. Արդարադատության նախարարություն** | **13.05.2022թ.** |
| **/27.3/20988-2022** |
| 1) «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վավերապայմաններում թվականի բառն անհրաժեշտ է փոխարինել թվական բառով: | **Ընդունվել է**Նախագծում կատարվել է անհրաժեշտ փոփոխություն |
| 2) Նախագծի Հավելվածի (այսուհետ՝ Հավելված) 1-ին կետից անհրաժեշտ է հանել «մշակված է «Տեխնիկական անվտանգության ապահովման պետական կարգավորման մասին» Հայաստանի Հանրապետության օրենքի 4-րդ հոդվածի վերջին պարբերության, 5-րդ հոդվածի և 6-րդ հոդվածի 1-ին մասի «գ» կետի կիրարկումն ապահովելու համար և» բառերը՝ նկատի ունենալով այն հանգամանքը, որ Նախագծի ընդունման համար լիազորող նորմի մասին նշված է Նախագծի նախաբանում, իսկ «Տեխնիկական անվտանգության ապահովման պետական կարգավորման մասին» օրենքի 5-րդ հոդվածին և 6-րդ հոդվածի 1-ին մասի 1-ին կետի գ. Ենթակետին կատարված հղումները Նախագծի ընդունման համար լիազորող նորմ չեն հանդիսանում:  | **Ընդունվել է**Նախագծում կատարվել է անհրաժեշտ փոփոխություն |
| 3) Հավելվածի 1-ին կետում որպես Հավելվածի վերնագրի կրճատ տարբերակ առաջարկվում է «Կանոն» բառը, սակայն Հավելվածի մի շարք կետերում գործածվում է «Կանոններ» բառը, ուստի Հավելվածն անհրաժեշտ է խմբագրել և գործածել դրանցից միայն մեկը: | **Ընդունվել է**Նախագծում կատարվել է անհրաժեշտ փոփոխություն |
| 4) Հավելվածի 2-րդ, 6-րդ, 9-րդ, 181-րդ, 307-րդ, 335-րդ և 337-րդ կետերն առաջարկում ենք խմբագրել և նշել հղում կատարվող Հայաստանի Հանրապետության կառավարության որոշումների կրճատ անվանումները՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջները, որոնց համաձայն՝ ենթաօրենսդրական նորմատիվ իրավական ակտի կրճատ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը: | **Ընդունվել է**Նախագծում կատարվել է անհրաժեշտ փոփոխություն |
| 5) Հավելվածի 8-րդ կետում «1-ին կետի «ա» ենթակետի» բառերն անհրաժեշտ է փոխարինել «1-ին մասի «ա» կետի» բառերով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջները: | **Ընդունվել է**Նախագծում կատարվել է անհրաժեշտ փոփոխություն |
| 6) Հավելվածի 10-րդ կետում «գ» ենթակետի» բառերն անհրաժեշտ է փոխարինել «1-ին մասի «գ» կետի» բառերով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջները: | **Ընդունվել է**Նախագծում կատարվել է անհրաժեշտ փոփոխություն |
| 7) Հավելվածի 11-րդ կետում տրվում են սույն Կանոններում օգտագործված հասկացությունների սահմանումները, սակայն այդ հասկացություններից ոչ բոլորն են օգտագործված հիշյալ Կանոններում, մասնավորապես՝ «բացահանքային տրանսպորտ», «օդափոխիչ կայանք», «բացահանքի էլեկտրատեղակայանքներ», «բացահանքի ջրհանում», «ցրոնային ապար» և այլ հասկացություններ Կանոններում չեն գործածվում, ուստի հիշյալ կետն անհրաժեշտ է խմբագրել՝ հանելով բոլոր չգործածվող հասկացությունները: | **Ընդունվել է**Նախագծում կատարվել է անհրաժեշտ փոփոխություն |
| 8) Հավելվածի 17-րդ կետում պարզաբանման կարիք ունի «այլ գործունեություն» արտահայտությունը: | **Ընդունվել է**«այլ գործունեություն» նշանակում է բացի աշխատանքային գործունեությունից այլ գործունեություն իրականացնել հանքախորշում: |
| 9) Հավելվածի 81-րդ կետում «կազմակերպության ղեկավարության» բառերն անհրաժեշտ է փոխարինել «կազմակերպության ղեկավարի» բառերով: | **Ընդունվել է**Նախագծում կատարվել է անհրաժեշտ փոփոխություն |
| 10) Հավելվածի 108-րդ կետն անհրաժեշտ է խմբագրել, մասնավորապես՝ հստակեցնել, թե ում կողմից երբ և ինչ իրավական ակտով հաստատված «Հայաստանի Հանրապետությունում գործող ճանապարհների երթևեկության կանոնակարգի» մասին է խոսքը: | **Ընդունվել է**Նախագծում կատարվել է անհրաժեշտ փոփոխություն |
| 11) Հավելվածի 109-րդ կետն անհրաժեշտ է խմբագրել, մասնավորապես՝ «նախարարության» բառն անհրաժեշտ է փոխարինել «նախարարի» բառով, իսկ «ՀՀՇՆ IV-11, 1999 թվականի փետրվարի 5-ի» բառերը՝ «ՀՀՇՆ IV-11, ,05.02.99» բառերով՝ նկատի ունենալով Հայաստանի Հանրապետության քաղաքաշինության նախարարի 2001 թվականի հոկտեմբերի 1-ի թիվ 82-Ն հրամանով հաստատված ցանկի պահանջները: | **Ընդունվել է**Նախագծում կատարվել է անհրաժեշտ փոփոխություն |
| 12) Հավելվածի 181-րդ կետում «2008» թիվն անհրաժեշտ է փոխարինել «2006» թվով՝ նկատի ունենալով Հայաստանի Հանրապետության կառավարության 2006 թվականի նոյեմբերի 23-ի թիվ 1939-Ն որոշման վավերապայմանները: | **Ընդունվել է**Նախագծում կատարվել է անհրաժեշտ փոփոխություն |
| 13) Հավելվածի 231-րդ և 308-րդ կետերում անհրաժեշտ է հստակ նշել, թե երբ և ում կողմից ընդունված «տեխնիկական կանոնակարգի» մասին է խոսքը: | **Ընդունվել է**Նախագծում կատարվել է անհրաժեշտ փոփոխություն |
| 14) Հավելվածի 312-րդ կետում «օդափոխություն՝» բառից հետո անհրաժեշտ է լրացնել «Հայաստանի Հանրապետության քաղաքաշինության նախարարի 2004 թվականի օգոստոսի 4-ի թիվ 83-Ն հրամանով հաստատված» բառերը: | **Ընդունվել է**Նախագծում կատարվել է անհրաժեշտ փոփոխություն |
| 15) Հավելվածի 350-րդ կետում «համապատասխանի» բառից հետո անհրաժեշտ է լրացնել «Հայաստանի Հանրապետության առողջապահության նախարարի 2003 թվականի դեկտեմբերի 25-ի թիվ 876 հրամանով հաստատված» բառերը, իսկ «Կանոնի և նորմերի» բառերն անհրաժեշտ է փոխարինել «նորմերի և կանոնների» բառերով՝ նկատի ունենալով վերոհիշյալ հրամանի վերնագիրը: | **Ընդունվել է**Նախագծում կատարվել է անհրաժեշտ փոփոխություն |
| 16) Հավելվածի 360-րդ կետում նշված Հայաստանի Հանրապետության կառավարության 2003 թվականի մարտի 27-ի թիվ 347-Ն որոշման վերնագիրն անհրաժեշտ է խմբագրել՝ համապատասխանեցնելով հիշյալ որոշման վերնագրին: | **Ընդունվել է**Համաձայն սույն եզրակացության 4-րդ կետի՝ Որոշման վերնագիրը հանված է: |
| **11. Վարչապետի աշխատակազմի տարածքային զարգացման և շրջակա միջավայրի հարցրեի վարչություն** | **27.06.2022թ.** |
| **01/12.23/20486-2022** |
| 1) Նախագծով առաջարկվող և այլ իրավական ակտերին հղում (ներ) կատարելու պարագայում անհրաժեշտ է ցուցաբերել միանման մոտեցում և միասնական ձևաչափ՝ անհարկի տարընկալումներից խուսափելու նպատակով: | **Ընդունվել է**Նախագծում կատարվել են անհրաժեշտ փոփոխություններ |
| 2) Միաժամանակ հարկ է նշել, որ «Բաց եղանակով մշակվող օգտակար հանածոների հանքավայրերի անվտանգ շահագործման տեխնիկական անվտանգության կանոնները սահմանելու մասին» ՀՀ կառավարության որոշման նախագծի փաթեթը անհրաժեշտ է ներկայացնել ՀՀ կառավարության 25.02.2021 թվականի N 252-Լ որոշմամբ սահմանված պահանջներին համապատասխան՝ ներկայացնելով նաև հանրային քննարկումների տեղեկանքը և, ըստ պահանջի նաև, տվյալ տեղեկանքի հիման վրա կազմված հանրային քննարկումների ամփոփաթերթը: | **Ընդունվել է** |

**ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐ ԱՐՄԵՆ ՓԱՄԲՈՒԽՉՅԱՆ**